**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL PRITARIMO SKIRTI lėšŲ PRISIDĖTI PRIE ĮGYVENDINAMO PROJEKTO**

2018 m. kovo 29 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Plungės rajono savivaldybės taryba nusprendžia:

Pritarti Savivaldybės lėšų - 150 tūkst. eurų - skyrimui prisidėti prie įgyvendinamo Babrungo gatvės (kelio nuo Noriškių tilto iki Kaušėnų kaimo Birutės gatvės) Nausodžio seniūnijoje apšvietimo projektui parengti ir darbams vykdyti.

Savivaldybės meras

SUDERINTA:

Administracijos direktorius Gintaras Bagužis

Vietos ūkio skyriaus vedėjas Martynas Čiuželis

Finansų ir biudžeto skyriaus vedėja Daiva Mažeikienė

Kalbos tvarkytojas Algirdas Eidukaitis

Juristas Vytautas Tumas

Sprendimą rengė Vietos ūkio skyriaus vyr. specialistė Asta Stankuvienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO SKIRTI lėšŲ PRISIDĖTI PRIE ĮGYVENDINAMO PROJEKTO“**

2018 m. kovo 21 d.

Plungė

1. **Parengto teisės akto projekto tikslai.**

Šio sprendimo tikslas – gauti Plungės rajono savivaldybės tarybos pritarimą skirti Savivaldybės lėšų - 150 tūkst. eurų - prisidėti prie įgyvendinamo Babrungo gatvės (kelio nuo Noriškių tilto iki Kaušėnų kaimo Birutės gatvės) Nausodžio seniūnijoje apšvietimo projektui parengti ir darbams vykdyti.

1. **Teisės akto projekto esmė**, **rengimo priežastys ir motyvai.**

Plungės rajono savivaldybės administracija 2017 m. viešųjų pirkimų būdu parinko rangovą - uždarąją akcinę bendrovę „Valda“ - atlikti Babrungo gatvės rekonstrukcijos darbus. Rekonstrukcija vykdoma vadovaujantis 2009 metais parengtu techniniu darbo projektu Nr. 2015-BT6-01-01-402-TDP „Kelio nuo Noriškių tilto iki Kaušėnų kaimo, Plungės r. sav. (Babrungo gatvė) rekonstrukcija“ bei 2015 m. minėto projekto patikslinimu bei papildymu. Pirminio projekto rengimo bei projekto tikslinimo metu nebuvo numatytas gatvės apšvietimas. Privataus subjekto atrankos valdžios ir privataus subjektų partnerystės projekte „Plungės rajono savivaldybės gatvių apšvietimo kokybės gerinimas“ Babrungo gatvės apšvietimas yra numatytas, bet kol bus pradėtas įgyvendinti minėtas projektas, nėra tikslinga įrengti pėsčiųjų-dviračių tako, nepaklojus elektros tinklų apšvietimo sistemai įrengti. Dėl šios priežasties buvo kreiptasi į rangovą su prašymu parengti sąmatą, kiek minėta paslauga bei darbai kainuotų.

1. **Skiriamų lėšų poreikis (jeigu teisės aktui įgyvendinti reikalingos lėšos).**

Projektui parengti – 8 470 Eur, darbams vykdyti– 141 530 Eur.

1. **Laukiami rezultatai.**

Patvirtinus Plungės rajono savivaldybės tarybos sprendimą, skirtos lėšos bus Babrungo gatvės (kelio nuo Noriškių tilto iki Kaušėnų kaimo Birutės gatvės, Nausodžio seniūnijoje) apšvietimo projekto parengimui ir darbams apmokėti.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas Valstybės investicijų programos lėšas.* | *-* |
| *Finansams* | *-* | *-* |
| *Socialinei aplinkai* | *Teigiama įtaka, nes gerės infrastruktūra.* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *Teigiama įtaka švietimo įstaigas lankantiems vaikams ir jaunimui, darbuotojams.* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyr. specialistėAsta Stankuvienė